**ŠKOLSKI PREVENTIVNI PROGRAM 2021./2022.**

**Voditelj ŠPP: MAJA ŠKALIĆ, stručni suradnik pedagog i knjižničar**

Preventivni se programi primjenjuju prije nego se razvio problem ili postao vrlo ozbiljan problem koji zahtjeva rane intervencije ili tretmanske postupke. Namjena aktivnosti školskog preventivnog programa (kratica: ŠPP) je poučavanje učenika općim životnim vještinama te sprečavanje i suzbijanje neprihvatljivih  oblika ponašanja. Potrebno je pomoći djeci u donošenju ispravnih odluka, pomoći u uspješnom rješavanju problema. Rad s učiteljima, učenicima i roditeljima usmjeren je na promicanje znanja i vještina koje mogu učvrstiti i unaprijediti zdrav stil življenja, promicati zdravlje i prevenciju bolesti, pravilnu organizaciju slobodnog vremena, kvalitetnu ponudu sportskih i drugih kreativnih sadržaja.

CILJEVI PROGRAMA:

* razvoj socijalno-emocionalnih vještina (svijest o sebi, empatija, odgovornost, timski rad, socijalna svijest, ovladavanje emocijama)
* prihvaćanje pozitivnih modela ponašanja
* stjecanje informacija i znanja o negativnim posljedicama ovisnosti
* razumijevanje fenomena ovisnosti
* promicanje zdravih navika i stilova života

ISHODI (učenik će moći):

* razlikovati neprihvatljiva ponašanja od prihvatljivih i primjereno reagirati
* definirati štetne učinke ovisnih ponašanja
* argumentirati negativne posljedice ovisničkih ponašanja

RIZIČNI ČIMBENICI U NAŠOJ ŠKOLI SU:

* neadekvatni odnosi u obitelji
* nizak socioekonomski status obitelji
* neuspjeh u učenju
* poteškoće u ponašanju kod pojedinih učenika

OSOBINE LIČNOSTI:

* povučenost, nisko samopoštovanje, sramežljivost, agresivno i impulzivno ponašanje

TIPOVI PREVENCIJE:

* prevencija nasilja/nepoželjno ponašanje odnosno odgovorno ponašanje (škola, e-nasilje)
* prevencije ovisnosti (pušenje, alkohol, droga, kockanje, tehnologija)

AKTIVNOSTI PROGRAMA:

* predavanja, iskustvene radionice, debate, tribine, zajedničke akcije, audio-vizualni materijali, demonstracije, istraživanja, evaluacije

***RAD S UČENICIMA***

|  |
| --- |
| **AKTIVNOSTI/PROGRAMI SA STRUČNIM MIŠLJENJEM** |
| **Naziv programa/aktivnosti** | **tko je dao stručno mišljenje/preporuku** | **Razred/nositelj** | **Vrijeme realizacije** |
| **Pubertet**predavanje | MZO | 5. razreddr. Sonja Jukić | prema rasporedu liječnice školske medicine  |
| **Higijena**predavanje | MZO | 5. razreddr. Sonja Jukić | prema rasporedu liječnice školske medicine |
| **Pravilno pranje zuba po modelu**predavanje | MZO | 1. razredSestra Marija Vuletić  | prema rasporedu liječnice školske medicine |
| **Djeca prijatelji u prometu**edukacija učenika prvih razreda o ponašanju pri sudjelovanju u prometu | AZOO | 1. razredkontakt policajac | 11. rujan, 2019.  |
| **Nacionalni preventivni programi za OŠ****Zdrav za pet****Sigurnost i zaštita djece na internetu** | Odjel prevencije PU Osječko-baranjske županije | od 5. do 8. razreda | školska godina 2019.-2020.  |
| **Ovisnost**nastavna jedinica iz biologije  | MZO | 5. i 8. razredMaja Vukadin, prof. | prema nastavnom planu i programu biologije  |
| **Zdravstveni odgoj i obrazovanje**Živjeti zdravo, prevencija ovisnosti, prevencija nasilničkog ponašanja, spolna/rodna ravnopravnost i odgovorno spolno ponašanje | MZO | od 1. do 8. razredarazrednici | prema planu i programu ZOO |
| **Građanski odgoj i obrazovanje**odgoj i obrazovanje usmjereno na razvoj kompetencija, vještina i stavova | MZO | od 1. do 8. razredarazrednici  | prema planu i programu GOO |

|  |
| --- |
| **OSTALE AKTIVNOSTI/PROGRAMI**  |
| **Naziv programa/aktivnosti** | **Autor** | **Razred/nositelj** | **Vrijeme realizacije** |
| **Pedagoške radionice**prijateljstvo, timski rad, samopoštovanje, samopouzdanje, odnosi s vršnjacima, odnosi s roditeljima | priručnici s pedagoškim radionicama | od 1. do 8. razredapedagoginja | prema planu i programu rada pedagoga |

***RAD S RODITELJIMA***

|  |
| --- |
| **OSTALE AKTIVNOSTI/PROGRAMI**  |
| **Naziv programa/aktivnosti** | **Sudionici** | **Broj susreta**  | **Voditelj/suradnici** |
| **Roditeljski sastanci**Kućni red škole, pravilnik o ocjenjivanju, kriteriji, protokoli, aktualnosti | roditelji učenika od 1. do 8. razreda | 3 ili više puta tijekom školske godine | Razrednici, pedagoginja |
| **Individualno savjetovanje**suradnja roditelja i učitelja radi što kvalitetnijeg obrazovanja i socijalizacije učenika | roditelji učenika od 1. do 8. razreda | više puta tijekom školske godine | Razrednici, učitelji, pedagoginja |
| **Božićna radionica**sudjelovanje i uključivanje u život škole, stvaranje pozitivnog ozračja | roditelji učenika od 1. do 8. razreda | jedan put | Razrednici, učitelji, pedagoginja |
| **Sportske aktivnosti**sudjelovanje i uključivanje u život škole, stvaranje pozitivnog ozračja | roditelji učenika od 1. do 8. razreda | po dogovoru tijekom školske godine | Razrednici, učitelji, pedagoginja |